Det er tredje år i træk, at Saltum Trim oplever, at deres motionscykelløb bliver saboteret. Lørdag middag fandt arrangørerne ud af, at der var byttet rundt på skiltene, så de over 500 deltagere kørte forkert. - Vi havde her til morgen været rundt for at tjekke ruten, men efterfølgende må nogle have været rundt og lave om på ruten og vende skiltene. Det er ærgerligt, at vi ikke kan have vores løb i fred. Det har jo også konsekvenser for de mindre deltagere. Vi kan jo ikke have børn, der pludselig bliver ledt på vildspor og havner i Hune Skov, siger Lone Andersen fra Saltum Trim.

Referat:
Endnu engang bliver motionscykelløbet i Saltum saboteret af gerningsmænd, der vender skiltene, så cyklisterne kører forkert.